Document ID: /roh_data/filtered/fineweb-2-filterrobots_roh.jsonl.gz/5422

Sco quai ch'il minister da l'exteriur Didier Burkhalter ha fatg a savair, cumenzian ils discurs intensivs ils 24 da zercladur. Quai è il di suenter che la Gronda Britannia decida davart il «Brexit», l’extrada pussaivla da l’Uniun europeica.
A chaschun da l'avertura dal tunnel dal Gottard hajan ils schefs da stadi e regenza dals pajais vischins empermess da sustegnair il process, ha ditg Burkhalter. Previs sajan discurs sin livel da regenza, da ministers e da delegads. Emprims resultats vul il Cussegl federal cuntanscher anc questa stad.
Fin ils 9 da favrer 2017 sto il Cussegl federal realisar in artitgel da constituziun per limitar l'immigraziun.
RR Novitads 07:00